NÁRODNÁ RADA SLOVENSKEJ REPUBLIKY

**VII. volebné obdobie**

CRD-1269/2019

**1522a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1613 z 3. júna 2019 pridelila vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre hospodárske záležitosti a**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 684 z 9. septembra 2019 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodárske záležitosti o predmetnom návrhu nerokoval, nakoľko nebol uznášaniaschopný.

Výbor Národnej rady Slovenskej republiky pre pôdohospodárstvo a životné prostredie uznesením č. 298 zo 4. septembra 2019 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. **K čl. I**

V čl. I, bode 3, § 2 písm. i) sa za slovo „alebo“ vkladá slovo „iného“.

Ide o legislatívno-technickú úpravu, ktorou sa spresňuje právny text. Dohoda o Európskom hospodárskom priestore zahŕňa členské štáty Európskej únie a ďalšie štáty Dohody o Európskom hospodárskom priestore.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**2. K čl. I**

V čl. I sa za bod 4 vkladá nový bod 5, ktorý znie:

„5. V § 3 ods. 2 písm. i) sa slovo „schémy“ nahrádza slovami „systému obchodovania“.

Nasledujúce body sa primerane prečíslujú.

Toto ustanovenie nadobúda účinnosť rovnako ako ustanovenie čl. I bod 32, čo sa premietne do ustanovenia o účinnosti.

Legislatívno-technická úprava, ktorou sa reaguje na všeobecnú zámenu pojmu „schéma obchodovania“ za pojem „systém obchodovania“ v čl. I bode 32 návrhu zákona.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**3. K čl. I bod 9**

V novelizačnom bode 9 (§ 9 ods. 1) sa vypúšťajú slová „do 30. septembra 2019“.

Úprava textu sa navrhuje z dôvodu úpravy termínu účinnosti zákona.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**4. K čl. I**

V čl. I sa za bod 11 vkladá nový bod 12, ktorý znie:

„ 12. V § 17 ods. 5 sa slová „§ 26 ods. 1 písm. n)“ nahrádzajú slovami „§ 26 ods. 1 písm. m)“ a slová „§ 26 ods. 1 písm. t)“ sa nahrádzajú slovami „§ 26 ods. 1 písm. s)“.

Nasledujúce body sa primerane prečíslujú.

Toto ustanovenie nadobúda účinnosť rovnako ako ustanovenie čl. I bod 23, čo sa premietne do ustanovenia o účinnosti.

Legislatívno-technická pripomienka, ktorou sa reaguje na vypustenie písmena e) v § 26 ods. 1 a následné preznačenie písmen v danom odseku (čl. I bod 23 návrhu).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**5.** V novelizačnom bode 18 sa za slovom „Komisii“ vypúšťajú slová „do 30. septembra 2019“.

Vypustenie termínu sa navrhuje v súvislosti so zmenou účinnosti návrhu zákona.

**Ústavnoprávny výbor Národnej rady Slovenskej republiky**

 **Gestorský výbor odporúča schváliť**

**6. K čl. I**

V čl. I sa za bod 24 vkladá nový bod 25, ktorý znie:

„25. V § 26 ods. 1 písm. r) sa slová „§ 18 ods. 13“ nahrádzajú slovami „§ 18 ods. 11“.

 Nasledujúce body sa primerane prečíslujú.

Toto ustanovenie nadobúda účinnosť rovnako ako ustanovenia čl. I body 12 a 13, čo sa premietne do ustanovenia o účinnosti.

Legislatívno-technická pripomienka, ktorou sa reaguje na vypustenie odsekov 2 a 3 v § 18. (čl. I body 12 a 13 návrhu).

**Ústavnoprávny výbor Národnej rady Slovenskej republiky ?**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**7. K čl. I bod 32**

V novelizačnom bode 32 sa na konci pripájajú tieto slová: „okrem § 38 ods. 1 a § 38b ods. 1 a 2.“.

Úprava novelizačného bodu 32 sa navrhuje z dôvodu, že v uvedených ustanoveniach nie je potrebné slová „schéma obchodovania“ nahradiť slovami „systém obchodovania“ nakoľko ide o prechodné ustanovenia, ktoré majú časovo obmedzenú platnosť a lehoty v nich určené už uplynuli.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**8. K čl. II**

V čl. II sa slová „§ 2 písm. p) štvrtom bode čl. I, čl. I“ nahrádzajú slovami „čl. I bod 4 § 2 písm. p),“.

Legislatívno-technická pripomienka k formulácii delenej účinnosti.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**9. K Čl. II**

V čl. II sa slová „1. októbra 2019“ nahrádzajú slovami „15. októbra 2019“.

Zmena účinnosti zákona sa navrhuje z dôvodu zabezpečenia aspoň minimálnej legisvakancie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

 Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 9 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (tlač 1522) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 309 z 10. septembra 2019.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l**

predseda výboru